திருவின் நாயகனும், தென்பால் யோசனை இரண்டு போனான்; அருவி பாய் கண்ணும், புண்ணாய் அழிகின்ற மனமும், தானும், துரித மான் தேரில் போனான் செய்தது சொல்லலுற்றாம். 53 சுமந்திரன் வசிட்டனை கண்டு செய்தி தெரிவித்தல் கடிகை ஓர் இரண்டு மூன்றில் கடி மதில் அயோத்தி கண்டான்; அடி இணை தொழுதான், ஆதி முனிவனை; அவனும், உற்ற படி எலாம் கேட்டு, நெஞ்சில் பருவரல் உழந்தான், முன்னே முடிவு எலாம் உணர்ந்தான், 'அந்தோ! முடிந்தனன், மன்னன்' என்றான். 54